Simba

―Simba | ”

**Simba** on leijonauros Leijonakuningas-elokuvassa. Hän on Jylhäkallion tämänhetkinen kuningas, Mufasan ja Sarabin poika, Nalan puoliso ja Kiaran ja Kionin isä. Hänen nimensä tarkoittaa swahiliksi "leijonaa".

## Esiintymiset

### Elokuvat

#### Leijonakuningas

—Mufasa ja Scar Simbasta | ”

Elokuvan alussa Simba nähdään vastasyntyneenä. Hän makaa kerällä Sarabin sylissä. Rafiki halkaisee kurpitsan ja maalaa sen mehulla Simban otsaan punaisen merkin. Sitten hän sirottelee hiekkaa vastasyntyneen otsalle, saaden tämän aivastamaan. Lopulta Rafiki esittelee prinssin kaikille Jylhämaan eläimille.
Simba kasvaa nopeasti eloisaksi, nuoreksi pennuksi. Hän herää eräänä aamuna ensimmäisenä ja hänet nähdään Jylhäkalliolla aamun sarastaessa. Hän juoksee sisään luolaan herättämään isäänsä. Simba muistuttaa Mufasaa, että tämä oli luvannut näyttää hänelle kuningaskunnan. Viimein Mufasa nousee ja Simba lähtee vanhempiensa kanssa luolasta. Pentu kiehnää hellästi Sarabin jaloissa, ennen kuin seuraa isäänsä Jylhäkallion huipulle.
Huipulla Mufasa selittää pojalleen, että kaikki mitä valo koskettaa, on heidän kuningaskuntaansa. Hän kertoo myös, että hänen kuolemansa jälkeen alkaa Simban valtakausi. Pentu kysyy "varjoisasta paikasta", ja Mufasa vastaa, että se on rajojen ulkopuolella, eikä sinne pidä ikinä mennä. Pian, kaksikon kävellessä Jylhämaan läpi, Mufasa selittää Elämän tiestä. Zazu tulee myös paikalle ja alkaa kertoa aamuraporttiaan. Tylsistynyt Simba yrittää harjoitella hyppimistä. Mufasa ohjeistaa poikaansa, ja Simba onnistuu hyppäämän Zazun päälle. Sarvilinnun maatessa selällään myyrä ilmestyy hänen altaan, ja ilmoittaa, että Jylhämaassa on nähty hyeenoja. Mufasa lähtee selvittämään asiaa ja kieltää Simbaa tulemasta hänen mukaansa.
Pettynyt Simba palaa Jylhäkalliolle ja menee tapaamaan Scaria. Pentu kertoo sedälleen, että häneestä tulee eräänä päivänä Jylhäkallion kuningas. Ärsyyntynyt Scar vastaa, ettei voi hyppiä ilosta, sillä hänellä on "selkäkipuja". Simba kysyy, mikä Scar on sitten, kun hän on kuningas. Tähän Scar sanoo, että hän on "vanha ja raihnainen", saaden Simban nauramaan. Sitten Scar kysyy, näyttikö pennun isä tälle, mitä pohjoisen rajan takana on. Simba myöntää, että häntä on kielletty menemästä sinne. Scar näyttelee helpottunutta ja väittää, että vain rohkeimmat leijonat menevät sinne. Simba sanoo olevansa rohkea ja vaatii saada tietää, mitä siellä on. "Vahingossa" Scar lipsauttaa, että siellä on Elefanttien hautausmaa, hyvin tietäen, että utelias Simba tulee menemään sinne. Simba on innoissaan mahdollisuudesta seikkailla, mutta lupaa kuitenkin sedälleen, ettei mene sinne.
Simba jättää Scarin ja menee parhaan ystävänsä Nalan luokse, jota tämän äiti Sarafina juuri kylvettää. Sarafinaa vastapäätä on Simban oma äiti Sarabi, joka myös antaa pojalleen kylvyn. Tämän jälkeen Simba yrittää saada Nalan mukaansa paljastamatta kuitenkaan, minne he ovat menossa. Äidilleen hän valehtelee, että he menevät Juottopaikalle. Sarabi antaa pennuille luvan lähteä, mutta heidän harmikseen ehtona on, että Zazu on mukana.
Heidän kävellessään Juottopaikalle, Nala kysyy Simbalta, minne he oikeasti ovat menossa. Simba vastaa, että he menevät Elefanttien hautausmaalle. Pennut alkavat sitten kuiskien kehitellä suunnitelmaa päästäkseen sarvilinnusta eroon, mutta Zazu luulee heidän olevan romanttisia. Lintu alkaa selittää kihlauksesta ja kertoo, että eräänä päivänä Nala ja Simba menevät naimisiin. Molempia pentuja inhottaa ajatus.
Simba ja Nala laulavat Kunhan kruunun saan kuninkaan päästäkseen eroon vahdista. Suunnitelma toimii, ja Zazu jaa jumiin sarvikuonon alle. Kaksikko juoksee pois, ja iloitsevat. Nala huomauttaa, että idea oli hänen, kun Simba yrittää väittää sitä omakseen. Sitten pennut kamppailevat leikkisästi, ja Nala voittaa, selättäen Simban. Simba työntää Nalan pois päältään, ja he kamppailevat uudelleen. Nala voittaa jälleen.
Geysirin ääni keskeyttää kaksikon, ja he tajuavat saapuneensa hautausmaalle. He ihastelevat hetken paikkaa, ennen kuin Zazu lentää heidän eteensä ja vaatii paluuta Jylhämaahan. Ennen kuin he ehtivät lähteä, Shenzi, Banzai ja Ed saapuvat paikalle ja syyttävät heitä luvattomasta läpikulusta.
Hyeenat piirittävät Simban, Nalan ja Zazun, ja antavat ymmärtää, että he haluavat syödä pennut. Kun hyeenat katsovat muualle, Simba ja Nala juoksevat pakoon. Zazu napataan ilmasta, ja pennut palaavat hakemaan lintua, pian joutuen taas juoksemaan henkensä edestä.
Leijonanpennut kiipeävät luukasaa ylös, mutta Nala alkaa liukua alas suoraan Shenziä kohti. Simba juoksee rohkeasti alas ja raapaisee hyeenaa poskeen. Shenzi tulee todella vihaiseksi.
Lopulta hyeenakolmikko piirittää Simban ja Nalan nurkkaan. Simba yrittää karjaista, mutta saa aikaiseksi vain rähinää. Mufasa tulee paikalle pelastamaan pennut, ja pelottaa hyeenat pois. Mufasa on vihainen sekä Zazulle että Simballe, koska tämä ei ollut totellut häntä. Heidän kävellessään pois Nala kuiskaa Simballe, että tämä oli ollut hänen mielestään urhea.
Matkalla Jylhäkalliolle, Mufasa pysähtyy keskelle savannia ja käskee Zazua viemään Nala kotiin. Simba kyyristyy alemmas ruohoon kuullessaan, että Mufasa haluaa puhua hänen kanssaan. Zazu tulee pentujen luo ja sanoo, että hän vie Nalan kotiin. Sitten lintu laittaa siipensä Simban olkapäille ja toivottaa tälle onnea. Hieman peloissaan oleva Simba vilkaisee Nalaa, ennen kuin Mufasa kutsuu poikaansa. Matkalla isänsä luo hän astuu isänsä tassunjäljen sisään ja tajuaa, kuinka paljon isompi ja viisaampi Mufasa on.
Mufasa toruu Simbaa ja sanoo olevansa pettynyt, että tämä ei totellut häntä. Itkuisesti Simba vastaa, että halusi vain olla rohkea niin kuin hän. Mufasa kertoo, että myös kuninkaita pelottaa joskus, ihan niin kuin hän oli sinä päivänä pelännyt menettävänsä poikansa. Ei enää peloissaan, Simba vitsailee, että hyeenoja kyllä pelotti enemmän.
Mufasa vastaa: "Koska kukaan ei isottele isällesi!" ja moukuttaa Simbaa leikkisästi. Leikittyään hetken tähtien alla, Mufasa kertoo pennulle Menneisyyden suurista kuninkaista, jotka varjelevat heitä. Hän muistuttaa Simbaa, että tähdet ovat aina tämän oppaina, kuten hänkin.
Seuraavana päivänä Scar, joka on suunnitellut tappavansa Simban ja Mufasan tullakseen kuninkaaksi, vie Simban kanjoniin, väittäen, että Mufasalla on "yllätys" pojalleen. Simba anelee setäänsä kertomaan, mikä se on, mutta Scar poistuu paikalta, käskien pentua harjoittelemaan "pikku karjuntaansa". Simban tietämättä Scar antaa merkin hyeenoille, jotka vauhkoonnuttavat gnulauman. Peloissaan olevat gnut alkavat juosta suoraan kanjoniin, jossa Simba on.
Ensin Simba harjoittelee karjaisuaan, mutta pian alkaa juosta henkensä edestä gnuita pakoon. Sillä välin kauhistunutta esittävä Scar juoksee hakemaan Mufasan. Hän huohottaa, että Simba on kanjonissa. Mufasa juoksee pelastamaan poikaansa, joka on hypännyt oksalle ja takertuu oksalle, kun gnut juoksevat hänen allaan. Mufasa liittyy rynnäkköön ja onnistuu lopulta nostamaan Simban turvaan. Kuningas itse kuitenkin lipuu pois lauman mukana. Mufasa hyppää kielekkeelle ja alkaa kiivetä kiviseinämää ylös.
Näkien tämän, Simba alkaa kiivetä kanjonin huipulle. Saavutettuaan huipun hän näkee isänsä tippuvan alla juoksevan gnulauman keskelle. Hän ei kuitenkaan tiedä, että Scar oli heittänyt Mufasan alas. Pentu huutaa ja juoksee kanjonin pohjalle, löytäen Mufasan ruumiin. Simba yrittää herättää tätä, mutta tajuaa pian, että hän ei liiku tai hengitä. Peloissaan Simba huutaa apua, ja sitten ryömii isänsä tassun alle, itkien.
Scar saapuu ja syyttää pentua isänsä kuolemasta, väittäen, että tämä karjaisu oli aiheuttanut lauman vauhkoontumisen. Simba ei tiedä, mitä tehdä, joten Scar käskee tämä juosta pois eikä ikinä palata. Pennun lähdettyä Scar käskee Shenzin, Banzain ja Edin tappaa tämä.
Hyeenat alkavat jahdata Simbaa, ja tämä juoksee peloissaan karkuun. Pian hän saavuttaa kanjonin huipun ja näkee korkean pudotuksen alas. Vaihtoehdoitta hän hyppää ja pyörii koko matkan alas piikkipensaisiin. Hyenat eivät seuraa, vaan ajattelevat, että aavikolla tämä kuolee kumminkin.
Väsyneenä ja janoisena Simba vaeltaa pitkin aavikkoa, mutta paahtavassa lämmössä hän lopulta pyörtyyy. Timon ja Pumba pelastavat pennun ja virvoittavat tämän vedellä. Masentunut Simba alkaa kävellä pois, eikä tahdo kertoa, mitä on tehnyt. Timon ja Pumba vievät leijonanpennun viidakkoon ja opettavat tälle huolettoman elämäntyylinsä laulun Hakuna Matata aikana.

— Rafiki Simballe | ”

Vuodet kuluvat ja Simba kasvaa aikuiseksi. Hän vaikuttaa olevan tyytyväinen viidakossa, mutta tuntee koti-ikävää katsoessaan ystäviensä kanssa tähtiä, muistaen, mitä hänen isänsä oli vuosia kertonut. Hän loukkaantuu, kun Timon ja Pumba pilkkaavat suuria kuninkaita, ja poistuu. Simba lysähtää kivelle ja suree kuollutta isäänsä.
Muutama päivä myöhemmin Simba kuulee ystäviensä huutavan apua ja juoksee heidän avukseen. Hän alkaa tapella nälkäisen leijonanaaraan kanssa. Naaras selättää Simban, mutta nyt Simba tunnistaa vanhan ystävänsä Nalan. Nala on hetken aikaa hämmentynyt, mutta pian hänkin tunnistaa Simban.
Kaksikko tervehtii toisiaan innostuneesti, mutta sitten hyvin ihmeissään oleva Timon keskeyttää heidät. Simba esittelee Nalan ystävilleen. Tämän jälkeen Nala sanoo, että Simba on oikea kuningas.
Timon tuhahtaa ja sanoo Nalalle, että hänellä on "leijonat sekaisin". Pumba alkaa palvoa Simbaa, kunnes tämä käskee sian lopettaa. Simba kieltää olevansa kuningas, edelleen uskoen olevansa syyllinen Mufasan kuolemaan, ja Nala pyytää kohteliaasti Timonia ja Pumbaa poistumaan hetkeksi.
Heidän poistuttuaan kaksikko alkaa kiehnätä toisiaan vasten, ja taustalla soi Tunnetko jo rakkauden. Simba ja Nala alkavat rakastua.
Kohtauksen jälkeen Simba näyttää Nalalle paikkoja viidakossa. Nala kehuu paikkaa, mutta kysyy uudelleen, miksi Simba ei ole palannut Jylhämaahan. Simba vastaa välttelevästi halunneensa "päästä omilleen", eikä suostu palaamaan, kun Nala pyytää. Kaksikko riitelee, mikä johtaa siihen, että Simba kävelee kiukkuisena pois. Yksin ollessaan hän huutaa taivaalle Mufasalle, ettei tämä ole hänen oppaanaan, vaikka niin lupasi vuosia sitten.
Pian Simba huomaa Rafikin laulavan puussa. Ärsyyntyneenä Simba lähtee pois, mutta apina seuraa häntä. Lopulta hän kysyy tältä, kuka tämä on. Rafiki ei vastaa, vaan kysyy samaa Simbalta. Simba ei osaa vastata tähän, joten Rafiki kertoo, että leijona on Mufasan poika. Yllättyneenä Simba lähtee jahtamaan apinaa, joka juoksee pois. Saadessaan Rafikin kiinni, Simba kysyy tältä, tunsiko tämä Mufasan. Rafiki korjaa Simbaa ja sanoo, että hän *tuntee* Mufasan. Surullisena Simba kertoo, että hänen isänsä kuoli kauan sitten. Rafiki selittää, että Mufasa elää ja käskee leijonan seurata häntä. Hän vie Simban veden ääreen. Simba sanoo näkevänsä vain kuvajaisensa, mutta apina käskee katsoa tarkemmin. Peilikuva väreilee ja muuttuu Mufasaksi. Samaan aikaan Mufasan ääni kuuluu taivaalta ja Simba näkee isänsä haamun.
Mufasa muistuttaa poikaansa siitä, kuka tämä oikeasti on ja käskee tätä ottamaan paikkansa Elämän tiellä. Sitten hän katoaa, vaikka Simba anelee tätä jäämään. Rafiki saapuu paikalle, ja Simba kertoo, kuinka vaikea hänen on kohdata menneisyys. Sitten Rafiki lyö leijonaa päähän kepillään, opettaen, että menneisyys voi sattua, mutta siitä pitää oppia. Pian tämän jälkeen Simba lähtee kohti entistä kotiaan. Rafiki on riemuissaan ja hurraa leijonalle.
Simban saapuessa Jylhämaahan, hän järkyttyy sen tilanteesta. Jylhämaa on nyt kuiva ja eloton. Nala, Timon ja Pumba ottavat hänet kiinni ja lupaavat auttaa taistelussa Scaria vastaan. Heidän kävellessään Jylhäkalliota kohti, he huomaavat hyeenalauman, jotka ovat heidän tiellään. Simba käskee Timonin ja Pumban harhauttaa hyeenoja, jotta hän ja Nala pääsevät livahtamaan niiden ohi. Sitten Simba pyytää Nalaa etsimään Sarabi ja muut naaraat, sillä välin kun hän etsii Scarin. Hän katselee, kun Sarabi ja Scar riitelevät.
Nähdessään Scarin lyövän Sarabia, Simba juoksee äitinsä vierelle. Ensin Sarabi sekoittaa hänet Mufasaksi, mutta Simba kertoo olevansa Sarabin poika. Simba ja Sarabi hyväilevät toisiaan hetken. Sitten Simba haastaa setänsä, käskien tätä joko astumaan alas tai taistelemaan. Scar kuitenkin syyttää Simbaa Mufasan kuolemasta, mitä nuori leijona ei kiellä. Tämä uutinen järkyttää kaikkia, varsinkin Sarabia.
Scar saartaa Simbaa koko matkan Jylhäkallion reunalle. Simba luisuu yli reunan ja Scar tarrautuu häneen kynsillään. Samalla salama iskee maahan ja sytyttää tulen. Scar kuiskaa Simban korvaan, että tappoi Mufasan. Tästä nuori leijona saa voimia ja loikkaa ylös, selättäen Scarin. Simba pakottaa setänsä kertomaan kaikille, mitä on tehnyt. Vastahakoisesti Scar tekee niin ja sekä naaraat että hyeenat hyökkäävät.
Simba jahtaa vanhempaa urosta Jylhäkallion korkeimpaan kohtaan. Scar anelee armoa ja syyttää hyeenoja kaikesta, eikä tiedä, että he kuulevat kaiken. Simba päättää olla tappamatta setäänsä, mutta käskee tämän juosta pois, eikä ikinä palata. Scar vaikuttaa tottelevan, mutta kääntyy yhtäkkiä ja heittää palavia hiiliä Simban silmiin.
Kaksi leijonaa taistelee rajusti, kunnes Scar heittää Simban maahan. Vanhempi uros on juuri loikkaamassa hänen päälleen, mutta Simba heittää tämän Jylhäkallion pohjalle. Nuori leijona katsoo alas ja näkee, että Scar on selvinnyt pudotuksesta. Kuitenkin johtajaansa kyllästyneet hyeenat tulevat paikalle ja syövät tämän elävältä.
Sateen saapuessa ja sammuttaessa tulen, Simba kävelee alas tervehtimään läheisiään. Sitten Rafiki ravistelee keppiään ja näyttää, että uuden kuninkaan täytyy nousta Jylhäkalliolle. Simba kävelee Rafikin luokse ja halaa tätä. Sitten hän nousee Jylhäkalliolle karjumaan. Kuullessaan Mufasan äänen, joka sanoo: "Muista...", hän saa itseluottamusta ja voimaa ja karjaisee. Muu lauma karjuu takaisin vastaukseksi.
Myöhemmin, Jylhämaan kukoistaessa jälleen, Simba, Nala, Timon ja Pumba seisovat Jylhäkalliolla kaikkien eläinten edessä. Sitten Rafiki tulee, kantaen Simban ja Nalan vastasyntynyttä pentua käsivarsillaan. Vanhemmat katselevat iloisesti, kun Rafiki nostaa pennun kaikkien nähtäväksi.
#### Leijonakuningas 2 - Jylhäkallion ylpeys

—Simba ja Kiara Kovusta | ”

Ensin Simba nähdään elokuvan alussa, kun Rafiki esittelee Kiaran, Simban ja Nalan tyttären, Jylhämaan eläimille. Kuningas ja kunigatar katselevat ylpeästi.
Kiara kasvaa isommaksi ja Simba on erittäin ylisuojelevainen tytärtään kohtaan. Kiaran lähtiessä eräänä päivänä leikkimään, Simba varoittaa tätä pysymään poissa Ulkomailta ja pysymään merkityllä polulla.
Nala kiusoittelee Simbaa siitä, miten paljon heidän tyttärensä muistuttaa isäänsä, silloin kun hän oli pentu. Simba muistuttaa, että he joutuivat monenlaisiin vaaroihin pienenä. Nala kaataa puolisonsa maahan ja korjaa orjaa tätä, sanoen, että Simba sai heidät vaaroihin. Sitten pari hyväilee toisiaan ja Nala lähtee kohti luolaa, vakuuttaen, että Kiara pärjää kyllä. Kuitenkin, heti kun Nala on poistunut, Simba pyytää Timonia ja Pumbaa vahtimaan pentua.
Myöhemmin, tajutessaan, että Kiara on karannut vahdeiltaan, hän, Nala, Timon, Pumba ja kaksi muuta lauman jäsentä menevät etsimään pentua. He löytävät tämän läheltä Ulkomaita ulkolaispennun nimeltä Kovu kanssa. Simba loikkaa heti tyttärensä eteen suojellakseen häntä.
Samaan aikaan myös Kovun äiti Zira hyppää poikansa eteen suojellakseen tätä. Simba ärisee naaraalle ja käskee tämän häipyä. Zira nauraa häijysti, sanoen, että kaikki vasta alkaa.
Simba ottaa Kiaran ja kävelee pois, lähettäen Nalan ja muut lauman naaraat edeltä, jotta hän voi keskustella tyttärensä kanssa. Simba muistuttaa Kiaraa, että hän on kuningatar eräänä päivänä, ja kertoo suuresta Elämän tiestä. Sitten Simba ja Kiara laulavat Me olemme yhtä -kappaleen.
Vuosia myöhemmin, nuori aikuinen Kiara pyytää Simbaa antamaan hänen metsästää yksin. Simba lupaa, mutta rikkoo saman tien lupauksensa ja pyytää Timonia ja Pumbaa vahtimaan naarasta. Muutaman tunnin kuluttua hänet nähdään kävelemässä hermostuneena Jylhäkalliolla, vaikka Zazu yrittää vakuuttaa Kiaran pärjäävään. Yhtäkkiä kuningas huomaa savua horisontissa Ziran toteuttaessaan suunnitelmaansa. Kauhistuneena kuningas juoksee Nalan kanssa Kiaran luo, löytäen tämän puhumasta Kovun kanssa.
Simba karjuu Kovulle ja Kiara muistuttaa, että hän oli rikkonut lupauksensa. Simba, peläten menettävänsä tyttärensä, kieltää tältä metsästyksen.
Rafiki ilmestyy ja huomauttaa, että Kovu on juuri pelastanut Kiaran hengen. Kovu pyytää saada liittyä laumaan. Ensin Simba kieltäytyy, mutta Zazu huomauttaa, että Mufasan lain mukaan kaikki velat on maksettava takaisin. Vastahakoisesti Simba antaa Kovun liittyä laumaan, mutta ei anna tämän nukkua muiden kanssa.
Sinä yönä Simba näkee painajaista gnulauman vauhkoontumisesta, jossa hänen isänsä kuoli. Unessa hän yrittää pelastaa isänsä, joka roikkuu kielekkeen reunalla. Scar kuitenkin tarttuu häneen, joten Mufasa putoaa kuolemaansa. Simba huutaa ja kääntyy sitten Scariin päin, joka muuttuu Kovuksi. Kovu heittää myös hänet alas, jolloin Simba herää. Hän on aluksi peloissaan, mutta rauhoittuu tajutessaan, että se oli pelkkä uni. Hän katsoo Nalaa, joka nukkuu rauhallisesti ja alkaa itsekin nukkua.
Seuraavana aamuna Simba on juomassa Juottopaikalla. Hän ei kuitenkaan tiedä, että Kovu on hänen takanaan, valmiina tappamaan. Onneksi Kiara saapuu paikalle ja kaksikko lähtee harjoittelemaan metsästystä. Sinä yönä Simba näkee, kun Kiara ja Kovu katselevat tähtiä yhdessä. Hän pyytää Mufasalta neuvoa, sitä kuitenkaan saamatta. Nala kävelee hänen luokseen ja käskee Simbaa luottamaan Kovuun enemmän. Sitten Simba antaa Kovun nukkua luolassa muiden kanssa, sillä yö on kylmä.
Seuraavana aamuna Simba sanoo Kovulle, että haluaa jutella hänen kanssaan. Kaksikko kävelee pois, Kiaran katsellessa iloisesti. Pitkän kävelyn aikana Simba selittää Kovulle, että Scarin viha johti tämän kohtaloon. Heidän kävellessään Zira, Nuka, Vitani sekä muut ulkolaiset piirittävät heidät. Zira kehuu Kovua siitä, että tämä on tuonut Simban mukanaan.
Tämä saa Simban luulemaan, että Kovu on ollut juonessa mukana ja alkaa äristä tälle. Kovu on peloissaan ja yrittää selittää, ettei hänellä ollut mitään tekemistä suunnitelman kanssa. Sitten ulkolaiset hyökkäävät Ziran käskystä. Simba juoksee kanjoniin ja kiipeää tukkikasaa ylös.
Kuitenkin Nuka tarttuu häntä nilkasta, vetäen häntä alaspäin. Simba vetää itsensä ylös, ja samalla tukit vierivät alas. Nuka jää niiden alle ja kuolee. Tämä järkyttää erityisesti Ziraa ja Vitania, ja kaikki surevat Nukaa. Simba pakenee ja onnistuu pääsemään Jylhäkalliolle. Hän onnistuu heikosti kuiskaamaan Kiaralle, Timonille ja Pumballe mitä tapahtui, ennen kuin kaatuu maahan väsymyksestä. Simba kannetaan Jylhäkalliolle, jossa hän lepää.
Kovun palatessa takaisin, hän pyytää anteeksiantoa, mutta Simba ei kuuntele ja karkoittaa uuden leijonan, Kiaran pyynnöistä huolimatta.
Tämän jälkeen Kiara riitelee isänsä kanssa, anellen tätä harkitsemaan vielä. Simba kieltää tytärtään lähtemästä Jylhäkalliolta ja sanoo, että Kovu käytti Kiaraa hyväkseen ja että tämä jatkaa Scarin jäljissä. Sitten hän lisää, että hänen täytyy seurata isäänsä, mihin Kiara vastaa, ettei Simbasta tule ikinä Mufasasta. Tämä kommentti selvästi järkyttää urosta, ja Kiara juoksee sisälle luolaan, ennen kuin lähtee etsimään Kovua.
Myöhemmin Simba kysyy Timonilta ja Pumbalta, missä Kiara on. Saatuaan selville, että tämä on kadonnut, Zazu ilmoittaa, että ulkolaiset ovat hyökkäämässä. Simba käskee Zazun etsiä Kiara, sillä välin kun hän valmistaa lauman taisteluun. Heidän kohdatessaan ulkolaiset, Simba antaa Ziralle viimeisen mahdollisuuden mennä kotiin. Zira vastaa, että hän *on* kotona ja käskee laumansa hyökätä.
Taistelun jälkeen Zira hyppää alas kiveltä, valmiina hyökkäämään Simban kimppuun. He alkavat kierrellä toisiaan, mutta ennen kuin kumpikaan ehtii hykätä, Kiara ja Kovu hyppäävät heidän väliinsä. Simba käskee tytärtään pysymään erossa taistelusta, mutta Kiara sanoo, että tämän on loputtava. Myöskin Zira käskee Kovua siirtymään, mutta tämä sanoo, ettei anna äitinsä satuttaa Kiaraa tai Simbaa. Kiara muistuttaa isäänsä, että he ovat "yhtä" ja kysyy, mitä eroa hän näkee kahden lauman välillä.
Simban tajutessa tyttärensä sanat, sade lakkaa ja aurinko alkaa paistaa. Sitten isä ja tytär hyväilevät toisiaan. Zira käskee Vitanin hyökätä, mutta tämä kieltäytyy ja siirtyy Simban puolelle, niin kuin myös muut ulkolaiset. Zira yrittää vielä kerran hyökätä Simban kimppuun, mutta Kiara hyppää hänen eteensä.
Naaraat pyörivät alas kanjoniin, missä Zira lopulta hukkuu. Simba, joka on hypännyt heidän peräänsä, auttaa tyttärensä ylös, missä helpottunut Nala halaa häntä. Sitten Simba pyytää anteeksi Kovulta, viimein myöntäen olleensa väärässä. Hän hyväksyy Kovun ja kaikki muut ulkolaiset laumaansa ja he kaikki palaavat kotiin yhdessä.
Jylhäkalliolla Simba ja kaikki muut katsovat, kun Rafiki siunaa Kiaran ja Kovun liiton. Sitten Simba, Nala ja tuore pari nousevat Jylhäkalliolle karjumaan. Muu lauma karjuu vastaukseksi.
Simban katsellessa ylpeästi Jylhäkalliolle kerääntyneitä iloitsevia eläimiä, taivas avautuu ja Simba kuulee isänsä äänen sanovan: "Hyvin tehty, poikani. Olemme yhtä."
#### Leijonakuningas 3 - Hakuna Matata

Etsiessään uutta kotia, Timon ja Pumba todistavat Simban esittelyä. Sitten kaksikko löytää Jylhämaasta pienen luolan, jossa he asuvat, kunnes Simba ja Nala laulavat "Kunhan kruunun saan kuninkaan", ajaen heidät pois.
Myöhemmin, Mufasan kuoleman jälkeen, Simba nähdään pyörtyneenä aavikolla. Timon ja Pumba pelastavat hänet korppikotkilta ja virvoittavat hänet vedellä. Pentu jää heidän kanssaan asumaan viidakkoon, ja Timonista ja Pumbasta tulee adoptiovanhempia. Eläen huolettomana viidakossa, Simba tekee kaikenlaista, mitä Mufasa ja Sarabi eivät varmasti olisi sallineet, kuten hyppää alas vaarallisen korkeasta puusta, laskee vesiputousta alas ja käyttää Timonia leluna. Hän myös pitää Timonia valveilla öisin, sillä hänellä on usein jano, vessahätä jne. Eräänä yönä hän näkee painajaista ja pyytää saada nukkua Timonin kanssa, johon tämä suostuu.
Kuukaudet kuluvat ja Simba kasvaa nuoreksi leijonaksi, jolla on osa harjaa jo kasvanut. Hän vaikuttaa voittavan Timonin ja Pumban kaikenlaisissa ötökänsyömiskisoissa. He pitävät etananryystäyskilpailun, jonka Simba voittaa myös.
Vuosien päästä Simbasta on tullut nuori aikuinen, joka nauttii elämästään viidakossa. Eräänä päivänä Pumbaa jahtaa nälkäinen naarasleijona, ja Simba hyppää pelastamaan ystäväänsä. Leijonat taistelevat hetken, ennen kuin Simba tunnistaa naaraasn vanhaksi ystäväkseen Nalaksi. "Tunnetko jo rakkauden" -kohtauksessa Simba ja Nala ovat romanttisella iltakävelyllä viidakossa. Timon yrittää erottaa kaksikon, siinä kuitenkaan onnistumatta. Simban ja Nalan riideltyä, uros juoksee pois ja tapaa isänsä haamun.
Myöhemmin elokuvassa, Simban haastettua Scarin, hänet nähdään useasti toistamassa rooliaan alkuperäisessä elokuvassa.
Lopuksi, Scarin kuoleman jälkeen, Simba kiittää Timonia ja Pumbaa avusta hyeenoita vastaan ja nousee Jylhäkalliolle karjumaan, Timonin, Pumban, Timonin äidin ja Max-sedän katsellessa. Elokuvan lopussa hänet nähdään makaamassa veden päällä viidakossa Timonin, Pumban ja Timonin äidin kanssa. Simban varjo näkyy myös elokuvateatterissa, kun Timonin äiti kelaa elokuvaa taaksepäin.
#### Leijonakaarti karjuu jälleen

―Simba Kionille | ”

Ensin Simba nähdään opettamassa Kiaraa Jylhäkalliolla. Kuitenkin Kion ja Bunga keskeyttävät heidät, ja Simba lähettää kaksikon leikkimään muualle.
Pian tämän jälkeen Simba ja Rafiki ja Simba kuulevat Kionin karjaisun, ja he tajuavat, että Kionin on tullut aika johtaa uutta Leijonakaartia. Kionin ja Bungan palatessa Jylhäkalliolle, Rafiki vie heidät ja Simban Leijonakaartin luolaan, missä tämä selittää, että Scar johti ennen Leijonakaartia, kunnes menetti voimansa. Sitten Simba käskee poikaasa kokoamaan uuden kaartin.
Myöhemmin, Simban saapuessa tapaamaan Kionin uutta kaartia, hän kauhistuu Kionin valinnasta. Hän sanoo, että kaartissa tulee olla ainoastaan leijonia ja toruu Kionia siitä, että tämä kohtelee tehtäväänsä kuin leikkiä. Kuitenkin, sen jälkeen, kun hän on nähnyt Kionin ja muun kaartin voittavan Janjan ja tämän klaanin, hän tajuaa, että pentu teki täysin oikeat valinnat ja onnittelee poikaansa voitosta.
### TV-sarjat

#### Leijonakaarti

##### "Makuu nousee"

Simba nähdään Jylhäkalliolla puolisonsa kanssa, kun Kion kertoo pahoista aavistuksistaan koskien Makuun ja Puan välistä mashindanoa. Simba selittää pojalleen, että hänen täytyy kuninkaana kunnioittaa eri eläinlajien perinteitä, vaikka ei olisikaan niistä samaa mieltä.
Myöhemmin Simba on katsomassa mashindanoa. Makuun voitettua kuningas onnittelee tätä ja sitten kiittää Puaa palveluksestaan krokotiilien johtajana.
##### "Milloin olen kuningatar"

Simba matkustaa Nalan ja Zazun kanssa Kilio-laaksoon Aminifun hautajaisiin ja jättää Kiaran vastuuseen Jylhäkalliolle.
##### "Kupatana-juhlat"

Ennen vuosittaista Kupatana-juhlaa, Simba kehuu Basin esitystä Beshtelle, joka kiittää kuningasta ja sanoo, että Basi on harjaitellut paljon. Muut Leijonakaartin jäsenet ovat innoissaan tulevasta juhlasta, ja Simba selittää Kupatanan tärkeydestä, ja kuinka jokainen eläin Jylhämaassa tapaa sinä päivänä rauhanomaisesti.
Kesken keskustelun Leijonakaarti kuulee sakaalinpennun, jota ajetaan Varjonmaahan. Vaikka Kion epäröi puuttua asiaan, Simba rohkaisee häntä pelastamaan pennun Kupatanan hengessä. Kion on samaa mieltä ja juoksee pois.
Myöhemmin, Simba pitää aloituspuhettaan Kupatana-juhlissa, kun Reirei ja tämän perhe tulee paikalle häiritsemään juhlia. Jylhämaalaiset työskentelevät yhdessä voittaakseen sakaalit, ja Simba käskee perheen häipyä. Sakaalien lähdettyä, Kion pyytää anteeksi isältään, että oli päästänyt heidät Jylhämaahan, mutta Simba muistuttaa pentua, että *hän* oli rohkaissut pelastamaan sakaalinpennun.
##### "Muutto Mbali -niityille"

Kun gasellit ja seeprat riitelevät laidunmaasta, Simba ehdottaa Kionille, että tämä veisi laumat Mbali-niityille. Järkyttynyt Kion ei tiedä pystyykö hän siihen, mutta Simba rohkaisee poikaansa.

##### "Mielikuvitusokapi"

Simba ja Nala antavat Beshten ystävälle Ajabulle luvan jäädä Jylhämaahan niin pitkäksi aikaa, kun tämä haluaa.

#### Wild About Safety

Simba nähdään pienenä pentuna jaksossa "Safety Smart: Goes Green". Vihainen Sarabi tulee pian paikalle hakemaan poikansa Timonilta.
### Kirjallisuus

#### The Lion King: Six New Adventures

##### A Tale of Two Brothers

Kun Simba on liian kiireinen viemään poikaansa Kopaa Jylhäkallion huipulle, Rafiki kertoo tarinan nuoresta Mufasasta ja ja Scarista, ja opettaa kuninkaalle, että lupausten pitäminen on tärkeää. Tämän jälkeen Simba, Nala ja Kopa menevät Jylhäkallion huipulle viettämään aikaa.
##### Vulture Shock

Simba ei ehdi selittää Kopalle, mikä on sukupuu, joten pentu lähtee etsimään sitä itse. Myöhemmin Simba saa tietää, että korppikotkalauma on siepannut hänen poikansa. Yhdessä puolisonsa Nalan kanssa he johtavat eläinlauman korppikotkien luo saadakseen Kopan takaisin.
##### A Snake in the Grass

Timonin ja Pumban kertomassa tarinassa käärme nimeltä Joka huijaa Simbaa jättämään ystävänsä. Myöhemmin hän kuitenkin palaa ja pelastaa heidät Jokalta.
##### Follow the Leader

Simba auttaa Rafikia pelastamaan entisen heimonsa.
#### Kirkkain tähti

Mufasa kertoo Simballe tarinan tämän isoisoisästä Mohatusta.
#### A Little Help From a Friend

Simba lupaa viedä tyttärensä Kiaran kävelylle. Kuitenkin, ennen kuin he ehtivät lähteä, Zazu ilmoittaa, että Jylhämaassa on nähty ulkolaisia. Simban täytyy lähteä paikalle selvittämään asia.
Kirjan lopussa Simba kehuu tytärtään tämän nopeasta ajattelusta pelastaessaan Timonia.
#### Hakuna Matata

##### All Mud and Motor Mouth

Tarinan alussa Simba kysyy Timonilta ja Pumbalta, kuinka he tapasivat ensimmäisen kerran.

## Ulkonäkö

Vastasyntyneenä Simba on melko pieni. Hänen turkkinsa on kullanvärinen, mutta kuono, tassut ja vatsa ovat kermanvärisiä. Hänen silmänsä ovat mustat, ja silmämunat keltaiset. Niiden yläpuolella turkki on tummempaa ja alapuolella vaaleampaa. Hännänpää on ruskea ja nenä vaaleanpunainen. Päälaella on pieni tupsu ja kulmakarvat ovat ohuet ja mustat.

Isompana pentuna Simban turkki on edelleen saman värinen, mutta nyt hänellä on tummat korvanreunat, tupsut kyynärpäissä ja viikset. Korvien sisäpuolet ovat vaaleanruskeat. Päalaella oleva tupsu on pidempi ja pörröisempi ja hännänpää on kasvanut. Silmät ovat nyt oranssinpunaiset. Hän on huomattavasti suurempi kuin vauvana ja yltää nyt Mufasaa kyynärpäähän.

Teininä hän on aika saman näköinen, paitsi että hän on kasvanut, ja pään päällä n nyt punaista harjaa. Tummat korvanreunat ovat lähteneet haalistumaan ja kasvot ovat muuttuneet enemmän kolmion muotoiseksi. Nenän yläpuoli on tummentunut vaaleanruskeaksi.

Aikuisena Simba on saavuttanut täyden kokonsa. Hän ei ole yhtä iso kuin isänsä Mufasa, johtuen luultavasti ötökkäravinnosta, mutta kuitenkin lihaksikas ja leveälapainen. Harjakin on kasvanut täyteen mittaansa ja se on punainen, samoin kuin isällään. Myös hännäntupsu kasvaa ja muuttuu punaiseksi. Simban tummat korvanreunat ovat nyt haalistuneet kokonaan. Hän näyttää hyvin paljon isältään, johon Sarabi ja Scar hänet sekoittavatkin.

Jatko-osassa Leijonakuningas 2 - Jylhäkallion ylpeys hän on kasvanut jykevämmäksi ja rotevammaksi kuin alkuperäisessä elokuvassa ollen lähempänä isänsä kokoa. Hänen harjansa kasvaa pidemmäksi ja tummentuu kastanjanruskean väriseksi.

## Luonteenpiirteet

―Simba Zazulle Elefanttien hautausmaalla | ”

Simba on pentuna utelias, energinen sekä melkein uhkarohkea, etsien aina jotain hauskaa tekemistä. Hän ajattelee yleensä vasta kuin tekee, joka ei johda kovin hyviin tuloksiin, kuten esimerkiksi mennessään Elefanttien hautausmaalle. Hän puolustaa kuitenkin rohkeasti ystäviään vaaran uhatessa.

Simballa on suuri ego ja hän rakastaa leveillä saavutuksillaan. Hän myös välillä varastaa ystävänsä Nalan ideat omikseen ja luulee kuninkuuden olevan pelkkää muiden komentelua. Hän on siis hieman tärkeilevä, kuvitellen itsestään välillä liikoja.

Kaikesta huolimatta Simballa on hyvä sydän eikä hän halua satuttaa tai loukata ketään. Hän ihailee isäänsä ja haluaa tulla samanlaiseksi viisaaksi kuninkaaksi.

Kanjonitapahtuma ja isän kuolema jättää Simbaan kovat traumat, varsinkin kun hän luulee sitä omaksi viakseen. Kun hän tapaa Timonin ja Pumban, niin hänestä tulee iloinen ja huoleton, ja hän oppii jättämään murheet taakseen.

Kun Nala löytää Simban viidakosta, molemmat ovat jo täysikasvuisia aikuisia. Nala muistuttaa Simbaa vastuustaan, josta Simba ei halua kuulla. Hän ei enää näe tarvetta auttaa muita, eikä halua kohdata todellisuutta.

Kuitenkin lopulta Simban täytyy kohdata menneisyytensä ja kasvaa. Hyväksyessään vastuunsa, hän muuttuu hahmona vahvemmaksi. Hän ei enää välttele riitaa, vaan puolustaa urheasti itseään ja läheisiään.

Vahvasta ja rohkeasta kuorestaan huolimatta, Simba ei ole paha, vaan päättää säästää setänsä hengen, vaikka tämä oli kylmäverisesti tappanut Mufasan. Hän kuitenkin ajattelee myös laumansa turvallisuutta, eikä anna täysin anteeksi, vaan lähettää Scarin karkoitukseen. Tämä todistaa, että Simba on kasvamassa kuninkaaksi.

Jatko-osassa Simba nähdään ylisuojelevana isänä Kiaraa kohtaan, vaikka tarkoittaakin hyvää. Hän ei täysin kunnioita tytärtään ja voi jopa rikkoa lupauksensa pitääkseen hänet turvassa. Hän ei myöskään luota poikaansa Kioniin, kun tästä tulee Leijonakaartin johtaja. Hän on varma, ettei Kion ole vielä valmis ja olettaa nopeasti, että tämä vain leikkii valitessaan kaartin jäsenet. Simba ajattelee usein tietävänsä itse paremmin, ja keskittyy vain perheeseensä ja heidän turvallisuuteensa, sulkien silmänsä ulkomaailmalta.

Simba haluaa niin kovasti pitää perheensä ja kuningaskuntansa turvassa, että hänestä tulee ylpeä, vainoharhainen ja epäileväinen, tehden nopeasti harkitsemattomia pääätöksiä. Tämä usein johtaa riitaan erityisesti Kiaran kanssa. Hän yrittää parhaansa mukaan seurata isänsä tassunjäljissä, vaikka ei usein käyttäydykään kun hän. Simban luottamus on erittäin vaikea ansaita, sillä hän ei suostu luottamaan Kovuun edes sen jälkeen, kun tämä on pelastanut hänen tyttärensä hengen.

Kuitenkin jatko-osan lopussa hän ottaa opikseen Kiaran sanoista ja on valmis unohtamaan ja antamaan anteeksi, toisin kuin Zira. Näin hänestä tulee entistä parempi kuningas, joka pystyy antamaan muille toisen mahdollisuuden.

## Inspiraatio

Eniten Simba on saanut inspiraatiota prinssi Hamletista.

Hamlet on Shakespearen tragedianäytelmän päähenkilö ja Tanskan prinssi. Sekä Simban että Hamletin sedät murhaavat heidän isänsä ja molemmat myös näkevät isänsä haamun, mutta Hamletin isä kertoo tälle, että nykyinen kuningas tappoi hänet, kun taas Mufasa ei paljasta veljensä rikosta. Molemmat voittavat setänsä viimeisessä taistelussa, vaikkakin Hamlet kuolee ja Simbasta tulee uusi kuningas.

Vaikka Disney kieltää, että *Leijonakuningas* sai inspiraationsa *Kimba the White Lionista*, Simba muistuttaa hyvin paljon Kimbaa: hänen nimensä on samankaltainen kuin Kimballa ja alkuperäinen ulkonäkö on samanlainen. (Simba oli alun perin valkoturkkinen pentu). Molemmat hahmot menettävät nuorena isänsä ja tapaavat myöhemmin tämän haamun. Molempien vihollinen on myös leijona, jolla on arpi toisen silmän päällä.

## Konseptitaide

Elokuvan suunnitteluvaiheessa Simba näytti hieman erilaiselta kuin lopullisessa versiossa. Hänen turkkinsa on beige, kuten Sarabilla ja hänen tassunsa ovst samanväriset kuin muu turkki. Hänellä on musta hännäntupsu, mikä viittaa siihen, että myöhemmin hänen harjansakin olisi ollut musta. Simballa ei myöskään ole viiksiä.

Kuitenkin silloin, kun *Leijonakuningas* oli vielä nimeltään *King of the Jungle*, Simba oli puhtaanvalkoinen pentu.

Nuori SimbaTeini-Simba katsoo kuvajaistaan.Simba valkoisena pentuna.
## Kuvia

Vastasyntynyt Simba.Simba yrittää herättää isäänsä.Mufasa opettaa SimbaaSimba ja ScarSarabi kylvettää Simbaa.Simba ja NalaHyeenat ahdistelevat Simbaa, Nalaa ja ZazuaMufasa kertoo Simballe Menneisyyden suurista kuninkaistaSimba roikkuu oksalla gnulauman keskellä.Scar käskee Simban juosta poisSimba, Timon ja PumbaTeini-ikäinen SimbaSimba, Timon ja Pumba katselevat tähtiä.Simba ja Nala aikuisina.Simba selittää, miksei ole palannutSimba kohtaa isänsä haamunSimba haastaa ScarinSimba ja Scar taistelevat.Simbasta tulee Jylhäkallion kuningasSimba ja Nala tyttärensä Kiaran esittelyssäSimba ja Kiara.Simba karjuu KovulleSimba pyytää neuvoa Menneisyyden suurilta kuninkailtaSimba pakenee Ziran väijytystäSimba karkoittaa KovunSimba johtaa laumansa taisteluunSimba myöntää, että oli väärässä KovustaSimba halaa Timonia ja PumbaaSimba kertoo Kionille LeijonakaartistaSimba kinastelee Bungan kanssaSimbaSimba, Nala ja Kiara hyvästelevät Kionin, joka lähtee Elämänpuulle.Simba Timonin ja Pumban TV-sarjassa.Simba (keskellä) verrattuna vanhempiinsa, Mufasaan ja Sarabiin.Simba ja Sarabi kirjassa *Best Friends*Simba ja Kopa
## Trivia

### Yleistä

* Ohjaajat eivät ole varmoja, kuinka Simba kasvoi niin suureksi pelkillä ötököillä.
* Kirjassa *Kirkkain tähti* Simballa on isoisoisä nimeltä Mohatu.
* *The Lion King: Six New Adventures* -kirjasarjassa Simballa on poika nimeltä Kopa ja isovanhemmat nimeltä Ahadi ja Uru.
* Sarjakuvassa *An Unusual Choir* Simballa on setä, täti ja kaksi serkkua.

### Kehitysvaihe

* Ensimmäisessä Leijonakuningas-elokuvan versiossa *King of Kalaharissa* Simba oli laiska ja negatiivinen hahmo, joka myöhemmin kukistettaisiin. Simban nimi oli silloin Rego.
* *King of Junglessa* Rafiki (silloinen Kwashi) koulutti Simbaa ottamaan kruunu Scarilta.
* Elokuvan ensimmäisissä versioissa Simba menettää häntänsä yrittäessään paeta hyeenoita sen jälkeen kun Scarista on tullut kuningas.
* Vuoden 1992 elokuvan versiossa Simba häviää taistelun Scaria vastaan. Scar kuitenkin kuolisi tulen takia, ja Simbasta tulisi uusi kuningas.
* Simballa piti olla alun perin poika nimeltä Chaka. Hänet poistettiin, jotta jatko-osan juonesta saatiin yksinkertaisempi.

## Perhe ja suku

**Äiti:**

Sarabi
**Isä:**

Mufasa
**Puoliso:**

Nala
**Tytär:**

Kiara
**Poika:**

Kion
**Setä:**

Scar
**Kaukainen sukulainen:**

Askari
**Adoptiosedät:**

Timon
Pumba
**Adoptioveli:**

Bunga
## Ääninäyttelijät

* **Leijonakuningas** - (elokuva) - (1994) - Jonathan Taylor Thomas (englanninkielinen, pentu, dialogi), Jason Weaver (englanninkielinen, pentu, laulu), Evan Saucedo (englanninkielinen, pentu, laulu *Aamuraportissa*), Matthew Broderick (englanninkielinen, aikuinen, dialogi), Joseph Williams (englanninkielinen, aikuinen, laulu), Christopher Romberg (suomenkielinen, pentu), Paavo Kerosuo (suomenkielinen, aikuinen)
* **Disney's Animated Storybook: The Lion King** - (1994) - (videopeli) - Ryan O'Donohue (englanninkielinen, pentu), Cam Clarke (englanninkielinen, aikuinen)
* **Disney's Activity Center: The Lion King** - (videopeli) - (1995) - Ryan O'Donohue (englanninkielinen)
* **Circle of Life: An Environmental Fable** - (videopeli) - (1995) - Cam Clarke (englanninkielinen)
* **Timon ja Pumba** - (TV-sarja) - (1995) - Cam Clarke (englanninkielinen), Paavo Kerosuo (suomenkielinen)
* **Leijonakuningas** - (musikaali) - (1997) - Scott Irby-Ranniar (alkuperäinen näyttelijä, pentu), Jason Raize (alkuperäinen näyttelijä, aikuinen)
* **Leijonakuningas 2 - Jylhäkallion ylpeys** - (elokuva) - (1998) - Matthew Broderick (englanninkielinen, dialogi), Cam Clarke (englanninkielinen, laulu), Paavo Kerosuo (suomenkielinen, dialogi), Mikko Penttinen (suomenkielinen, laulu)
* **Disney's Active Play: The Lion King II: Simba's Pride** - (videopeli) - (1998) - Cam Clarke (englanninkielinen)
* **Leijonakuningas 3 - Hakuna Matata** - (elokuva) - (2004) - Matt Weinberg (englanninkielinen, pentu), Matthew Broderick (englanninkielinen, teini-ikäinen ja aikuinen), Paavo Kerosuo (suomenkielinen, aikuinen)
* **Kingdom Hearts II** - (videopeli) - (2005) - Jonathan Taylor Thomas (englanninkielinen, pentu, ääni alkuperäisestä elokuvasta), Cam Clarke (englanninkielinen, aikuinen)
* **Leijonakaarti karjuu jälleen** - (elokuva) - (2015) - Rob Lowe (englanninkielinen), Paavo Kerosuo (suomenkielinen)
* **Leijonakaarti** - (TV-sarja) - (2016-2019) - Rob Lowe (englanninkielinen), Paavo Kerosuo (suomenkielinen)
* **Leijonakuningas (2019 elokuva)** - (elokuva) - (2019) - JD McCrary (englanninkielinen, pentu), Donald Glover (englanninkielinen, aikuinen), Luca Vieri (suomenkielinen, pentu), Joonathan Kettunen (suomenkielinen, aikuinen)

## Lainaukset

—Simba ja Nala riitelevät | ”

―Simba huutaa Mufasalle | ”

―Simba Kovulle | ”